《送敏修赴官钜鹿》
宋代·华镇

蜩鸴悠悠祇可怜，抢榆控地已飘然。早闻达识无诸蔽，晚挹清风胜所传。

会面已欣浑似旧，开怀还肯便忘年。渌波碧草芳春日，忍咏江生送别篇。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。